Yaponiyaning Kyusyu orolida 7,1 magnitudali zilzila ro‘y berdi

Yaponiyaning Kyusyu orolida 7,1 magnitudali zilzila ro‘y berdi. Bu haqda mahalliy meteoxizmat ma’lum qildi, deya xabar beradi “Vedomosti”.

Zilzila Yaponiya vaqti bilan 16-aprel, shanba kuniga o‘tar kechasi qayd etildi. Yaponiyaning yetti balli tizimi bo‘yicha uning kuchi 6 ballni tashkil etdi. Yerosti silkinishi epimarkazi 10 kilometr chuqurlikda joylashdi. Orolda sunami xavfi e’lon qilindi.
Eslatib o‘tamiz, Kyusyu orolida oldinroq sodir bo‘lgan zilzila oqibatida 9 kishi halok bo‘lgani haqida xabar berilgandi.